Èspò - (page 4) - GWAKAFWIKA REVOLISYON
Mondyal madanm 2014 - NORCECA : Gwadloup kalifyé pou twazyèm tou-la!
Par SHAKA (Gwakafwika) le 10 Juin 2013 à 15:07
Gwadloup gannyé biyé a-y pou twazyèm é dènyé tou
a éliminatwa a chanpyona di mond 2014 zòn NORCECA-la.
Pou on prémyé vini volébòl Gwadloup aka sé madanm-la ka fè on bèl ripaj. Sé vré, ékip nasyonal annou gannyé plas a-y pou twazyèm é dènyé tou a éliminatwa a chanpyona di mond zòn NORCECA-la an péyi Gwatémala. Gwadloup kay bouwé adan tou final-la èvè Kanada, Mèksik é Jamayik.
Mondyal madanm 2014 - Zòn NORCECA : 2èm tou
Gwoup L ( An péyi Gwatémala)
08/06/13 : Gwadloup - Awouba 3-0 (25-11/25-13/25-14)
Gwatémala - Senkis é Névis 3-0 (25-13/25-14/25-10)
Senkis é Névis - Awouba 3-0 (25-10/25-15/25-13)
Gwatémala - Gwadloup 3-0 (25-22/25-23/25-15)
09/06/13 : Gwadloup - Senkis é Névis 3-0 (25-17/25-16/25-15)
Gwatémala - Awouba 3-0 (25-4/25-10/25-12)
Senkis é Névis - Awouba 3-0 (25-16/25-21/25-19)
Gwatémala - Gwadloup 3-1 (25-20/24-26/25-18/25-21)
1. Gwatémala
3. Senkis é Névis
4. Awouba
* Gwatémala, Gwadloup ka kalifyé-yo pou twazyèm tou-la.
Chanpyona di mond volébòl : sé madanm-la an péyi Gwatémala
Par SHAKA (Gwakafwika) le 7 Juin 2013 à 20:17
SENKIS E NEVIS AWOUBA
Dézyèm tou éliminatwa a zòn NORCECA-la pou chanpyona di mond 2014-la ké jwé an péyi Gwatémala. Adan gwoup L-la, Gwatémala kay fasadé èvè Senkis é Névis, Awouba é Gwadloup. On tounwa ki ka komansé dèmen pou'y bout dimanch. Lédé prèmyé ka kalifyé-yo pou twazyèm é dènyé tou-la. Twazyèm-la ké atann rézilta a tout sé gwoup a zòn NORCECA-la pou'y sav si'y ka pasé adan twazyèm tou-la.
Sanmdi 8 jen :
Gwadloup - Awouba (9 AM)
Gwatémala - Senkis é Névis (11AM)
Senkis é Névis - Awouba (6 PM)
Gwatémala - Gwadloup (8 PM)
Dimanch 9 jen :
Gwadloup - Senkis é Névis (9 AM)
Gwatémala - Awouba (11 PM)
Match pou 3èm plas-la (6 PM)
Match pou 1é plas-la (8 PM)
Sé nonm-la ké jwé dézyèm tou a-yo osi an bout a simenn pwochenn an péyi-la menm douvan Ondiras, Domnik é Grènad. Plis kamo asi sa simenn pwochenn menm.
Mondyal volébòl 2014 : Sentlisi kalifyé
Par SHAKA (Gwakafwika) le 3 Mai 2013 à 01:12
Sentlisi kalifyé-y pou twazyèm tou-la ola i
kay jwenn èvè Kiba ki vis-chanpyon di mond an tit.
Dézyèm tou éliminatwa a chanpyona di mond nonm a volébòl zòn NORCECA démaré an bout a mwa avril-la. E sé kon sa adan gwoup J-la, Sentlisi ki té ka òganizé ripaj-la a kaz a-y, bout prèmyé douvan Ayiti, Salvadò é Senkis é Névis. Sentlisi ké tonbé adan gwoup a Kiba pou twazyèm é dènyé tou-la. Kiba on gwo mòso padavwa i vis-chanpyon di mond an tit. Léfwè ayisyen dwèt atann si yo kalifyé padavwa adan sé sis gwoup-la, yo ka pwan enki lékat méyè dézyèm. Salvadò é Senkis é Névis éliminé.
Chonjé pou sé nonm-la, ékip nasyonal Gwadloup kay òganizé ripaj a gwoup N-la, i kay wousivwè Ondiras, Domnik é Grènad an milyé a mwa jen-la.
Chanpyona di mond pou sé nonm-la ké jwé an sèktanm 2014 an péyi Polòn.
Chanpyona di mond 2014 - Zòn NORCECA
2èm tou - Gwoup J (Sentlisi)
1. Sentlisi (kalifyé pou twazyèm tou-la), 2 Ayiti, 3. Salvadò, 4 Senkis é Névis.
Aprézan nou kay pwan chimen a laFIFA!
Par SHAKA (Gwakafwika) le 22 Avril 2013 à 14:35
Jeffrey Webb (CONCACAF) é Joseph Blatter
(FIFA), dé prézidan pou on pal ba foutbòl
Gwadloup?
Dèpi vandredè pasé an péyi Panama, foutbòl Gwadloup rantré adan CONCACAF-la èvè tout dwa a-y. Kivédi Gwadloup pé pwan chimen a laFIFA. Nou sav fédérasyon foutbòl fwansé mété on bayè swadizan mé fò zò sav lwa a laFIFA chanjé. Dèpi ou adan on konfédérasyon èvè tout dwa a-w, ou pé rantré laFIFA. Wi kanmarad, bayè fèt pou yo soté! A pa paskè laFFFmété on bayè nou pé ké janbé-y. Kanmarad, fwansé ka jwé lamont mé i pé ké anpéché péyé annou rantré laFIFA. Apré tousa bon rézilta nou trapé andidan CONCONCAF-la pa rapòt a sé ti-boug Gwada-la, toutmoun pé ké konpwann pouki biten Gwadloup pé pa jwé éliminatwa pou lakoup di mond. Kongré a laFIFA kay fèt mwa pwochen é an ka kwè fò mèt a mannyòk a foutbòl annou voyé kandidati a péyi annou alè menm! Kanmarad, avan tiraj osò a éliminitwa a lakoup di mond 2018, fò péyi Gwadloup rantré laFIFA. Fò sa fèt swa mwa pwochen, swa an 2014 oben swa an 2015!
Kongré a CONCACAF-la vandrèdi
Par SHAKA (Gwakafwika) le 16 Avril 2013 à 00:16
On jou enpòtan ba foutbòl Gwadloup kay fèt an péyi Panama. Wi kanmarad, jou vandrèdi 19 avril kay fèt an péyi-lasa katòzyèm kongré a CONCACAF-la. On kongré ola nòmalman péyi annou Gwadloup kay rantré adan konfédérasyon-la èvè tout dwa a-y. Tout dwa a-y kivédi Gwadloup pé aprézan pòté kandidati a-y pou'y rantré laFIFA.
Prézidan a Lig Foutbòl Gwadloup misyé Josèf Séné té ka réponn prézantatris
a jounal télé a Guadeloupe 1ère asi rantré a péyi Gwadloup adan CONCACAF-la.
votre commentaire 1 2 3 4 5 6 7 8 9 ... -- Aller à la page --123456789101112131415161718192021222324252627282930 Suivre le flux RSS des articles de cette rubrique Suivre le flux RSS des commentaires de cette rubrique